stanford-oval/wikipedia huggingface dataset:
דעת (כתב עת)

| --- | --- |

 תדירות:  דו שנתי
 סוגה:  פילוסופיה - קבלה
 מו"ל:  אוניברסיטת בר-אילן 
 מייסד:  עמנואל לוינס
 עורך ראשי:  דב שוורץ, אבי אלקיים, חנוך בו-פזי
 תאריכי הופעה:  חורף תשל"ח – הווה
 שפה:  עברית
 מדינה:  ישראל 
 ISSN:  0334-2336
 אתר רשמי
 
דעת - כתב עת לפילוסופיה יהודית וקבלה הוא כתב עת בהוצאת המחלקה למחשבת ישראל באוניברסיטת בר-אילן.
כתב העת מוקדש למחקרים בתחום הפילוסופיה היהודית והקבלה. אלה נידונים מנקודות מבט שונות: פילוסופית, תאולוגית, תולדות הרעיונות, היסטורית, ביוגרפית, ביבליוגרפית, מחקר השוואתי וכיוצא באלה.
עורכו הראשון של דעת היה עמנואל לוינס, אותו החליף נחום אריאלי, ובמשך שנים רבות ערך את כתב העת פרופ' משה חלמיש. החל משנת 2016 עורכי דעת הם: דב שוורץ, אבי אלקיים וחנוך בן-פזי. כתב העת יוצא פעמיים בשנה. נכון ל-2015 יצאו 80 חוברות, חלקן חוברות כפולות או משולשות. ב-2015 נוסף כתב העת למאגר כתבי העת JSTOR.
בעבר נמנו עם חברי המערכת, בנוסף למשה חלמיש, הפרופסורים אפרים מאיר, דב שוורץ וחנה כשר. חברי המועצה המורחבת של כתב העת היו משה אידל, יעקב בלידשטיין, יוסף דן, שלום רוזנברג ואליעזר שביד.
הערות שוליים

↑  על פי אתר כתב העת
ערך זה הוא קצרמרבנושא כתבי עת ובנושא ישראל. אתם מוזמנים לתרום לוויקיפדיה ו.
דיאנה ואקטיון (טיציאן)

| --- | --- |

 מידע כללי
 צייר:  טיציאן
 תאריך יצירה:  1556–1559
 טכניקה וחומרים:  שמן על בד
 ממדים בס"מ
 רוחב:  202.2 ס״מ 
 גובה:  184.5 ס״מ 
 נתונים על היצירה
 מספר יצירה:  NG 2839 (National Galleries Scotland) 
 מיקום:  הגלריה הלאומית בלונדון והגלריה הלאומית של סקוטלנד אדינבורו שבבריטניה
 
דיאנה ואקטיון (באיטלקית: Diana e Atteone) הוא ציור שמן של הצייר טיציאן, שצויר בין השנים 1556–1559. היצירה מוצגת לחלופין בגלריה הלאומית בלונדון ובגלריה הלאומית של סקוטלנד באדינבורו.
הסיפור המיתולוגי

סיפורם של דיאנה ואקטיון מתואר בספר השלישי של השיר האפי מטמורפוזות מאת המשורר הרומי אובידיוס. הציור מתאר את הרגע בו הצייד אקטיון רואה בטעות, במערומיה, את האלה דיאנה (מקבילתה הרומית של האלה היוונית ארטמיס, אלת הבתולות והצייד אשר שמרה בקנאות על בתוליה וכל מי שפגע בטהרתה פגש סוף אלים). כעונש היא הופכת אותו לאייל והוא נטרף בידי כלבי הציד שלו.
היסטוריה

הציור הוא אחד מסדרה בת שישה ציורים שהוזמנו על ידי פליפה השני, מלך ספרד ואשר טיציאן כינה poesie (פיוטים). הציור סופק בין השנים 1556–1559.
הציור נותר באוסף המלכות הספרדי עד 1704, אז פליפה החמישי, מלך ספרד העביר אותו לשגריר צרפת. הוא נרכש עד מהרה על ידי פיליפ השני, דוכס אורליאן, אחיינו של לואי הארבעה עשר, מלך צרפת, עבור "אוסף אורליאן" בפריז. בשנת 1791, לאחר המהפכה הצרפתית, נמכר אוסף אורליאן לסוחר בבריסל על ידי לואי פיליפ השני, דוכס אורליאן.
חלקו הגדול של אוסף אורליאן, כולל ציור זה ודיאנה וקליסטו, נקנה בשנת 1798 על ידי תעשיין בריטי. מאוחר יותר נרכשו שני הציורים על ידי משפחת אצולה בריטית והוצגו באחוזת המשפחה בלונדון. הם נרכשו במשותף על ידי הגלריה הלאומית בלונדון והגלריה הלאומית של סקוטלנד בשנת 2008, ומיועדים להצגה ברוטציה בת חמש שנים בין שני המוזיאונים.
תיאור היצירה

דיאנה מוצגת לובשת כתר ועליו ירח סהר בצד ימין של הציור. אקטיון נראה משמאל כשלידו אחד מכלבי הציד שלו. הוא מסיט וילון קטיפה אדום, פעולה אשר חורצת את גורלו למרות שהוא חף מפשע. הנימפות רוחצות במעיין הנובע ממזרקה מלאכותית ומציגות מגוון תגובות ותנוחות עירום. אחת מהן נראית מאחורי עמוד אשר בקודקודו ראש אייל, רמז לבאות. במרכז, ליד הנימפות שיושבות בבסיס המזרקה, בולט לעין אגרטל ונציאני (אנ') מתקופתו של טיציאן.
לצידה של דיאנה נראית שפחה שחורה, המספקת ניגודיות לדיאנה הבהירה. הפירוט שבו טיציאן מתאר את דמותה מעיד על שימוש בדוגמנית חיה. בדיקות בקרני רנטגן העלו שבמקור צוירה נימפה לבנה, והוספת האישה השחורה נועדה להגדיל עוד יותר את גיוון הדמויות וכן כדי להדגיש את תפקידה השונה מזה של הנימפות.
טיציאן ידוע בטיפול הנפלא שלו בצבעים והדבר מתבטא למשל בהשתקפויות על פני מי המעיין, או בניגודיות בין הוילון האדום אשר אקטיון מסיט, והצבע הכחול של השמיים. הנוף ברקע, מעבר להרים, נעשה תוך שימוש בפיגמנט אולטרמרין (העשוי מלפיס לזולי כתוש). זהו פיגמנט יקר אשר היה זמין לטיציאן עקב היותה של ונציה מרכז סחר גדול
ראו גם

דיאנה וקליסטו
הערות שוליים

↑  
"Diana and Actaeon, Titian". הגלריה הלאומית בלונדון. (באנגלית)
↑  
"ארטמיס • פירוט על האלה ארטמיס מהמיתולוגיה היוונית". Greek Gods & Goddesses (באנגלית אמריקאית).
↑  
"Titian's 'poesie': The commission". The National Gallary. (באנגלית)
↑  
 'Diana and Actaeon' and 'Diana and Callisto', סרטון בערוץ "הגלריה הלאומית בלונדון", באתר יוטיוב (אורך: 20:59) (באנגלית)
| --- | --- |
בקרת זהויות :  Bildindex: 07700986
דנילו מדינה

דנילו מדינה סאנצ'ס (בספרדית: Danilo Medina Sánchez; נולד ב-10 בנובמבר 1951) הוא פוליטיקאי דומיניקני שכיהן כנשיא הרפובליקה הדומיניקנית בין השנים 2012–2020.
מדינה הוא נינו של פרנסיסקו דל רוסאריו סאנצ'ס, האב המייסד של המדינה.
מדינה כיהן בתור מזכיר המדינה הדומיניקני בשנים 1996–1999, ובין השנים 2004–2006.
מדינה חבר במפלגת השחרור הדומיניקנית (PLD) ואיתה זכה בבחירות 2012 ברוב של 51%.
נעוריו ותחילת דרכו

מדינה נולד במחוז סן חואן, שבאזור דרום מערב המדינה. הוא הבכור מבין שמונה אחים שנולדו לחואן פבלו מדינה ואמיליה סאנצ'ס.
כשהיה בן 18 היה יושב ראש אגודת הסטודנטים באוניברסיטת סן חואן.
בשנת 1990, מדינה נבחר כחבר בוועדה המדינית של מפלגת השחרור הדומיניקנית (PLD) יחד עם לאונל פרננדס וחואן תמיסטוקלס מונטאס.
הוא כיהן בתור נשיא בית הנבחרים בין השנים 1994-1995 ולאחר מכן שימש כמזכיר המדינה בין השנים 1996-1999 ובין השנים 2004-2006.
כנשיא בית הנבחרים בקונגרס הלאומי (1990-1994), הוא היה דמות מפתח במשא ומתן בקונגרס שהוביל לפתרון של המבוי הסתום הפוליטי של שנת 1994.
דנילו מדינה נחשב אסטרטג פוליטי המוביל את מפלגתו. ככזה, הוא היה אחד מהמוחות שעשו את הקמפיין לנשיאות של הנשיא פרננדס.
הוא מונה למזכיר המדינה בשנת 1996 והיה אחד מהעוזרים הקרובים ביותר של הנשיא.
הניסיונות להיבחר לנשיא

בשנת 2000, הנשיא, לאונל פרננדס, לא יכל לרוץ עקב איסור חוקתי על בחירתו מחדש, ומדינה היה המועמד לנשיאות של PLD.
הוא סיים שני, רחוק מאוד ממועמד האופוזיציה, איפוליטו מחיה של המפלגה הדומיניקנית המהפכנית (PRD).
כשהנשיא פרננדס נענה לכהונה שנייה בשנת 2004, דנילו מדינה מונה פעם נוספת למזכיר המדינה (שווה ערך לרמטכ"ל) ונחשב שני בפיקוד על המוסדות הצבאיים של המדינה.
בבחירות 2008, דנילו מדינה נחשב למתחרה העיקרי לנשיא פרננדס, בבחירות המוקדמות של מפלגת השלטון, PLD. הוא התפטר מהתפקיד ב -8 בנובמבר 2006 על מנת להציע את עצמו לראשות PLD נגד הנשיא פרננדס.
לאחר הפעלת קמפיין תחת סיסמאות "עכשיו זה הזמן" ו- "הטוב ביותר עבור כולם" דנילו מדינה הובס בסופו של דבר על ידי הנשיא לאונל פרננדס בבחירות הפנימיות של מפלגת PLD.
לאחר התבוסה, דנילו מדינה ותומכיו שמרו על פרופיל נמוך. בתקופה זו הוא נחשב למועמד בעל הסבירות הגבוהה ביותר למועמדות PLD בבחירות של 2012 לנשיאות הדומיניקנית.
דנילו מדינה נבחר לנשיא הרפובליקה הדומיניקנית בבחירות של 2012, שהסתיימו בבוקר ה-21 במאי, עם 51.24% מהקולות.
דיאנה וקליסטו (טיציאן)

| --- | --- |

 מידע כללי
 צייר:  טיציאן
 תאריך יצירה:  1556–1559
 טכניקה וחומרים:  שמן על בד
 ממדים בס"מ
 רוחב:  205.5 ס״מ 
 גובה:  187.5 ס״מ 
 נתונים על היצירה
 זרם אמנותי:  האסכולה הוונציאנית 
 מספר יצירה:  NG 6616 (הגלריה הלאומית) 
 מיקום:  הגלריה הלאומית בלונדון והגלריה הלאומית של סקוטלנד אדינבורו שבבריטניה
 
דיאנה וקליסטו (באיטלקית: Diana e Callisto) הוא ציור שמן של הצייר טיציאן, שצויר בין השנים 1556–1559. היצירה מוצגת לחלופין בגלריה הלאומית בלונדון ובגלריה הלאומית של סקוטלנד באדינבורו.
הסיפור המיתולוגי

סיפורם של דיאנה וקליסטו מתואר בספר השני של השיר האפי מטמורפוזות מאת המשורר הרומי אובידיוס. קליסטו היא אחת הנימפות של האלה דיאנה. יופיטר מלך האלים חושק בה, מתחפש לדיאנה כדי שיוכל להתקרב אליה ואז אונס אותה. היא הרה ומסתירה את ההריון מחברותיה, אך כאשר הן רוחצות במעיין והיא מסרבת להסיר בגדיה, הן מגלות זאת, קורעות את בגדיה מעליה והיא מגורשת.
יונו מלכת האלים מגלה את מעשהו של יופיטר וכנקמה על כך הופכת את קליסטו לדובה. בנה של קליסטו, ארקס הצייד, מנסה להורגה. יופיטר חומל עליהם וברגע האחרון מרומם אותם לרקיע והופך את קליסטו למערכת הכוכבים הדובה הגדולה ואת ארקס למערכת הכוכבים הדובה הקטנה.
היסטוריה

הציור הוא אחד מסדרה בת שישה ציורים שהוזמנו על ידי פליפה השני, מלך ספרד ואשר טיציאן כינה poesie (פיוטים). הציור סופק בין השנים 1556–1559.
הציור נותר באוסף המלכות הספרדי עד 1704, אז פליפה החמישי, מלך ספרד העביר אותו לשגריר צרפת. הוא נרכש עד מהרה על ידי פיליפ השני, דוכס אורליאן, אחיינו של לואי הארבעה עשר, מלך צרפת, עבור "אוסף אורליאן" בפריז. בשנת 1791, לאחר המהפכה הצרפתית, נמכר אוסף אורליאן לסוחר בבריסל על ידי לואי פיליפ השני, דוכס אורליאן.
חלקו הגדול של אוסף אורליאן, כולל ציור זה ודיאנה ואקטיון, נקנה בשנת 1798 על ידי תעשיין בריטי. מאוחר יותר נרכשו שני הציורים על ידי משפחת אצולה בריטית והוצגו באחוזת המשפחה בלונדון. הם נרכשו במשותף על ידי הגלריה הלאומית בלונדון והגלריה הלאומית של סקוטלנד בשנת 2008, ומיועדים להצגה ברוטציה בת חמש שנים בין שני המוזיאונים.
תיאור היצירה

הציור מתאר את הרגע בסיפור בו שאר הנימפות קורעות את בגדיה של קליסטו מעליה. זהו ציור משלים לדיאנה ואקטיון, גם פה מתוארת ענישה של בן אדם חף מפשע בידי האלים. מדובר למעשה על קורבן אונס אשר מנודה בידי חברותיה.
שני הציורים תוכננו מלכתחילה היות מוצגים כזוג. הם דומים זה לזה בין היתר גם במספר הדמויות (8–10 לעומת 2 בשאר הציורים בסדרה poesie) ובגודלם המעט קטן יותר מגודלם של ארבעת הציורים האחרים בסדרה. בשניהם יש פסלים ותבליטים דומים ונוף משלים. לדוגמה, זרם המעיין בציור זה נראה כהמשכו של זרם המעיין בציור "דיאנה ואקטיון". כאן האור מגיע מימין בעוד שב"דיאנה ואקטיון" הוא מגיע משמאל, עובדה המעידה על כך ששני הציורים נועדו להיות מוצגים זה מול זה, משני צידיו של חלון.
ראו גם

דיאנה ואקטיון
הערות שוליים

↑  
"Diana and Callisto, Titian". הגלריה הלאומית בלונדון. (באנגלית)
↑  
"Titian's 'poesie': The commission". The National Gallary. (באנגלית)
↑  
 'Diana and Actaeon' and 'Diana and Callisto', סרטון בערוץ "National", באתר יוטיוב (אורך: 20:59) (באנגלית)
| --- | --- |
בקרת זהויות :  Bildindex: 20110193  RKDimages ID: 236930 
דיאנה ואקטיון
דער פריינד

סמליל כתב העת
דער פֿרײַנד (נכתב גם פְרַיינְד; יידיש: "הידיד") היה עיתון יומי ביידיש שראה אור באימפריה הרוסית. העיתון נוסד בשנת 1903 על ידי שאול גינזבורג בסנקט פטרבורג, שבה יצא לאור עד לשנת 1908, אז עבר לוורשה והמשיך להתפרסם בה עד לשנת 1913.
על אף שקדמו לו עיתונים ביידיש, היה "דער פֿרײַנד" הראשון שראה אור באימפריה הרוסית, והיווה תקדים מבחינת היקף קוראיו, וסימן את הדרך לעבר תרבות היידיש התוססת שבין מלחמות העולם.
העיתון עשה את צעדיו הראשונים באווירה ציונית מתונה – עמדה אשר אינה עומדת בקנה אחד עם ההנחה הקונוונציונלית שהיידישיסטים באשר הם נטו חסד לערכי הבונד דווקא.
במהלך מהפכת 1905 והפוגרומים אשר ליוו אותה, הפך העיתון כיוון ואימץ עמדה שמאל-רדיקלית, אשר תמכה במהפכנים הרוסים. ב-12 בדצמבר 1905 הופסקה הוצאתו ידי השלטונות, אך הוא המשיך לצאת במשך ארבעה חודשים תחת השם "דאָס לעבן", שמו של מדורו הספרותי.
בשנת 1909 עבר העיתון לוורשה.
עם עורכי העיתון נמנה הסופר אלתר קציזנה.
העורך הראשון של המדור הספרותי בעיתון היה העיתונאי ד"ר יוסף לוריא, אשר פרש ממנו כאשר מגמת העיתון הפכה שמאל-רדיקלית.
הערות שוליים

↑  David Biale, Review of Sarah Abrevaya Stein's Making Jews Modern: The Yiddish and Ladino Press in the Russian and Ottoman Empires (באנגלית) (הקישור אינו פעיל, 1 באפריל 2020)
ערך זה הוא קצרמרבנושא יידיש ובנושא עיתונים. אתם מוזמנים לתרום לוויקיפדיה ו.
דנילו, נסיך הכתר של מונטנגרו

דנילו, נסיך הכתר של מונטנגרו (במונטנגרית: Данило Петровић Његош; ‏29 ביוני 1871 - 24 בספטמבר 1939), היה בנו של ניקולה הראשון, מלך מונטנגרו ונסיך הכתר של מונטנגרו בתקופת שלטון אביו.
ביוגרפיה

דנילו נולד ב-29 ביוני 1871 בצטיניה, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'.
ב-27 ביולי 1899 התחתן דנילו עם יוטה, דוכסית מקלנבורג, בתם של אדולף פרידריך החמישי, הדוכס הגדול של מקלנבורג-שטרליץ ואליזבת, נסיכת אנהלט, אך לזוג לא היו ילדים.
במהלך מלחמת העולם הראשונה פיקד דנילו על צבא מונטנגרו, יחד עם אביו וינקו ווקוטיץ'. לאחר המלחמה סופחה ממלכת מונטנגרו לממלכת סרביה, והוקמה ממלכת הסרבים, הקרואטים והסלובנים, שהפכה בהמשך לממלכת יוגוסלביה. ב-1 במרץ 1921 מת אביו ניקולה הראשון, מלך מונטנגרו, ודנילו ירש את תאריו ואת טענתו לכתר מונטנגרו. ב-5 במרץ ויתר דנילו על טענתו לכתר לטובת אחיינו מיכאילו, נסיך מונטנגרו, אולם למחרת חזר בו מכך, וב-7 במרץ שוב ויתר על זכויותיו.
לאחר מכן התגורר דנילו בעיקר בניס, צרפת, וב-24 בספטמבר 1939 מת דנילו בווינה.
גביע העולם בהוקי קרח

ערך זה עוסק בטורניר המאורגן על ידי ליגת ה-NHL ומיועד להתקיים פעם ב-4 שנים. אם התכוונתם לאליפות העולם השנתית המאורגנת על ידי פדרציית ההוקי קרח הבינלאומית, ראו .
| --- | --- |
לוגו גביע העולם בהוקי קרח 2016

 ענף:  הוקי קרח
 תאריך ייסוד:  1996
 ארגון מפעיל:  NHL NHLPA (איגוד שחקני ה-NHL)
 מספר מתמודדים:  8
 זוכה:  קנדה קנדה (זכייה שנייה)
 הכי הרבה זכיות:  קנדה קנדה (2 זכיות)
 
גביע העולם בהוקי קרח (באנגלית: World Cup of Hockey) הוא טורניר הוקי קרח לנבחרות לאומיות לגברים המאורגן על ידי ליגת ה-NHL ואיגוד השחקנים שלה (NHLPA).
כוונתם המקורית של מארגני הטורניר הייתה לקיים מפעל לנבחרות לאומיות שייערך בקיץ, אחרי עונת ה-NHL, כך שכל שחקני ה-NHL יוכלו לייצג את נבחרותיהם הלאומיות, ויתקיים פעם ב-4 שנים בדומה לטורנירים מקבילים בענפים אחרים. המפעל יועד גם להיות ממשיכו של גביע קנדה, שהתקיים בין 1976 ל-1991.
בפועל, עד 2016 התקיים הטורניר פעמיים בלבד, ב-1996 וב-2004. לאחר הפסקה ארוכה שבה היה עתיד המפעל לא ברור, הודיעה ה-NHL על חידושו בקיץ 2016, אז התקיימה המהדורה השלישית של המפעל. ה-NHL ואיגוד השחקנים התחייבו לקיים את המפעל מאז והלאה בכל 4 שנים על פי התוכנית המקורית - אך לא עמדו בדיבורם, ועם האפשרות לפקיעת ההסכם הקיבוצי בליגה החליטו שני הארגונים על ביטול המהדורה הבאה של הטורניר שהייתה אמורה להיתקיים ב-2020.
היסטוריה > גביע קנדה

המפעל שקדם לגביע העולם היה גביע קנדה, שאורגן במשותף על ידי ה-NHL, איגוד השחקנים שלה, ו"הוקי קנדה" - איגוד ההוקי קרח הקנדי החבר בפדרציית ההוקי קרח הבינלאומית. הוגה הרעיון היה ראש איגוד שחקני ה-NHL, אלן איגלסון, שארגן ב-1972 את סדרת הפסגה בה פגשה נבחרת ברית המועצות בהוקי קרח את נבחרת קנדה שהורכבה לראשונה משחקני NHL.
הרעיון של איגלסון היה להפגיש את נבחרות ההוקי קרח הטובות בעולם בקיץ, לפני תחילת עונת ה-NHL, כך שהנבחרות השונות תוכלנה להציג את הרכביהן הטובים ביותר כולל כל שחקני ה-NHL - דבר שלא התאפשר להן באליפות העולם ובאולימפיאדת החורף. במקור היה אמור הטורניר להיערך פעם ב-4 שנים, בהשראת גביע העולם בכדורגל.
בסופו של דבר התקיים הטורניר 5 פעמים בצורה בלתי סדירה בין 1976 ו-1991. קנדה זכתה בטורניר 4 פעמים, וברית המועצות פעם אחת.
היסטוריה > גביע העולם 1996

הטורניר הראשון של גביע העולם, שהוכרז רשמית כיורשו של גביע קנדה, הורכב מ-8 נבחרות לאומיות. הן חולקו לשני בתים בני 4 נבחרות כל אחד: "בית אירופי" שמשחקיו שוחקו ברחבי אירופה וכלל את נבחרות צ'כיה, גרמניה, פינלנד ושוודיה; ו"בית צפון אמריקאי" שמשחקיו שוחקו בקנדה ובארצות הברית, שכלל את נבחרות קנדה, ארצות הברית, רוסיה וסלובקיה.
המשחקים בכל בית נערכו בשיטת ליגה, בה הוענקו לכל ניצחון 2 נקודות, ומשחק שהסתיים בשוויון המשיך להארכה בשיטת "שער זהב". אם לא הובקע שער, המשחק הסתיים בתיקו וכל נבחרת קיבלה נקודה אחת.
בסיום משחקי כל בית, עלתה הראשונה בכל בית ישירות לשלב חצי הגמר של משחקי הנוק-אאוט; המדורגות 2 ו-3 בכל בית עלו לשלב רבע הגמר, כאשר מדורגת 2 בכל בית פוגשת את מדורגת 3 בבית האחר. שלבי הנוק-אאוט התקיימו כולם בצפון אמריקה. רבעי הגמר וחצי הגמר התקיימו במשחק נוק-אאוט יחיד, והגמר - כסדרה בפורמט "הטוב מ-3".
היסטוריה > גביע העולם 1996 > הבית האירופי

| מיקום | מדינה | תוצאה | מדינה | תאריך |
| --- | --- | --- | --- | --- |
| שוודיהסטוקהולם | שוודיהשוודיה | 6 - 1 | גרמניהגרמניה | 26 באוגוסט |
| פינלנדהלסינקי | פינלנדפינלנד | 7 - 3 | צ'כיהצ'כיה | 27 באוגוסט |
| פינלנדהלסינקי | פינלנדפינלנד | 8 - 3 | גרמניהגרמניה | 28 באוגוסט |
| צ'כיהפראג | צ'כיהצ'כיה | 0 - 3 | שוודיהשוודיה | 29 באוגוסט |
| גרמניהגרמיש-פרטנקירכן | גרמניהגרמניה | 7 - 1 | צ'כיהצ'כיה | 31 באוגוסט |
| שוודיהסטוקהולם | שוודיהשוודיה | 5 - 2 | פינלנדפינלנד | 1 בספטמבר |
|  | מדינה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1. | שוודיהשוודיה | 3 | 3 | 0 | 0 | 14 | 3 | 11+ | 6 |
| 2. | פינלנדפינלנד | 3 | 2 | 0 | 1 | 17 | 11 | 6+ | 4 |
| 3. | גרמניהגרמניה | 3 | 1 | 0 | 2 | 11 | 15 | 4- | 2 |
| 4. | צ'כיהצ'כיה | 3 | 0 | 0 | 3 | 4 | 17 | 13- | 0 |
היסטוריה > גביע העולם 1996 > הבית הצפון אמריקאי

| מיקום | מדינה | תוצאה | מדינה | תאריך |
| --- | --- | --- | --- | --- |
| קנדהונקובר | קנדהקנדה | 5 - 3 | רוסיהרוסיה | 29 באוגוסט |
| קנדהמונטריאול | רוסיהרוסיה | 7 - 4 | סלובקיהסלובקיה | 31 באוגוסט |
| ארצות הבריתפילדלפיה | ארצות הבריתארצות הברית | 5 - 3 | קנדהקנדה | 31 באוגוסט |
| קנדהאוטווה | קנדהקנדה | 3 - 0 | סלובקיהסלובקיה | 1 בספטמבר |
| ארצות הבריתניו יורק | ארצות הבריתארצות הברית | 5 - 2 | רוסיהרוסיה | 2 בספטמבר |
| ארצות הבריתניו יורק | ארצות הבריתארצות הברית | 9 - 3 | סלובקיהסלובקיה | 3 בספטמבר |
|  | מדינה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1. | ארצות הבריתארצות הברית | 3 | 3 | 0 | 0 | 19 | 8 | 11+ | 6 |
| 2. | קנדהקנדה | 3 | 2 | 0 | 1 | 11 | 10 | 1+ | 4 |
| 3. | רוסיהרוסיה | 3 | 1 | 0 | 2 | 12 | 14 | 2- | 2 |
| 4. | סלובקיהסלובקיה | 3 | 0 | 0 | 3 | 9 | 19 | 10- | 0 |
היסטוריה > גביע העולם 1996 > רבע הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| קנדהמונטריאול | קנדהקנדה | 4 - 1 | גרמניהגרמניה | 5 בספטמבר |
| קנדהאוטווה | רוסיהרוסיה | 5 - 0 | פינלנדפינלנד | 6 בספטמבר |
היסטוריה > גביע העולם 1996 > חצי הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| ארצות הבריתפילדלפיה | קנדהקנדה | 3 - 2 * | שוודיהשוודיה | 7 בספטמבר |
| קנדהאוטווה | ארצות הבריתארצות הברית | 5 - 2 | רוסיהרוסיה | 8 בספטמבר |
‏* אחרי שתי הארכות
היסטוריה > גביע העולם 1996 > סדרת הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| ארצות הבריתפילדלפיה | קנדהקנדה | 4 - 3 * | ארצות הבריתארצות הברית | 10 בספטמבר |
| קנדהמונטריאול | ארצות הבריתארצות הברית | 5 - 2 | קנדהקנדה | 12 בספטמבר |
| קנדהמונטריאול | ארצות הבריתארצות הברית | 5 - 2 | קנדהקנדה | 14 בספטמבר |
‏* אחרי הארכה
ארצות הבריתארצות הברית ניצחה 2 - 1 בסדרה וזכתה בגביע.
היסטוריה > גביע העולם 1996 > מצטיינים

ל-MVP של הטורניר נבחר שוער נבחרת ארצות הברית, מייק ריכטר.
המבקיע המצטיין היה ברט האל (ארצות הברית) עם 11 נקודות (שערים + אסיסטים).
האל היה גם מבקיע השערים המצטיין, עם 7 שערים.
היסטוריה > גביע העולם 2004

הטורניר השני של גביע העולם התקיים בהרכב זהה של נבחרות לטורניר הראשון, ובאותה שיטה - 8 הנבחרות הלאומיות חולקו לשני בתים בני 4 נבחרות כל אחד: "בית אירופי" שמשחקיו שוחקו ברחבי אירופה וכלל את נבחרות צ'כיה, גרמניה, פינלנד ושוודיה; ו"בית צפון אמריקאי" שמשחקיו שוחקו בקנדה ובארצות הברית, שכלל את נבחרות קנדה, ארצות הברית, רוסיה וסלובקיה.
פורמט המשחקים בשלב הבתים היה זהה אף הוא: המשחקים בכל בית נערכו בשיטת ליגה, בה הוענקו לכל ניצחון 2 נקודות, ומשחק שהסתיים בשוויון המשיך להארכה בשיטת "שער זהב". אם לא הובקע שער, המשחק הסתיים בתיקו וכל נבחרת קיבלה נקודה אחת.
לעומת זאת, בשלבי הנוק-אאוט חל שינוי. כל הנבחרות המשיכו לשלב רבע הגמר, ושלב רבע הגמר נערך בתוך אותו הבית ולא בהצלבה בין הבתים - משמע, הראשונה בכל בית פגשה את הרביעית והאחרונה מאותו הבית, והשנייה בכל בית - את השלישית מאותו הבית. הגמר נערך הפעם במשחק יחיד ולא בסדרה.
היסטוריה > גביע העולם 2004 > הבית האירופי

| מיקום | מדינה | תוצאה | מדינה | תאריך |
| --- | --- | --- | --- | --- |
| פינלנדהלסינקי | פינלנדפינלנד | 4 - 0 | צ'כיהצ'כיה | 30 באוגוסט |
| שוודיהסטוקהולם | שוודיהשוודיה | 5 - 2 | גרמניהגרמניה | 31 באוגוסט |
| שוודיהסטוקהולם | שוודיהשוודיה | 4 - 3 | צ'כיהצ'כיה | 1 בספטמבר |
| גרמניהקלן | גרמניהגרמניה | 0 - 3 | פינלנדפינלנד | 2 בספטמבר |
| צ'כיהפראג | צ'כיהצ'כיה | 7 - 2 | גרמניהגרמניה | 3 בספטמבר |
| פינלנדהלסינקי | פינלנדפינלנד | 4 - 4 * | שוודיהשוודיה | 4 בספטמבר |
‏* לאחר הארכה
|  | מדינה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1. | פינלנדפינלנד | 3 | 2 | 1 | 0 | 11 | 4 | 7+ | 5 |
| 2. | שוודיהשוודיה | 3 | 2 | 1 | 0 | 13 | 9 | 4+ | 5 |
| 3. | צ'כיהצ'כיה | 3 | 1 | 0 | 2 | 10 | 10 | 0 | 2 |
| 4. | גרמניהגרמניה | 3 | 0 | 0 | 3 | 4 | 15 | 11- | 0 |
היסטוריה > גביע העולם 2004 > הבית הצפון אמריקאי

| מיקום | מדינה | תוצאה | מדינה | תאריך |
| --- | --- | --- | --- | --- |
| קנדהמונטריאול | קנדהקנדה | 2 - 1 | ארצות הבריתארצות הברית | 31 באוגוסט |
| קנדהמונטריאול | קנדהקנדה | 5 - 1 | סלובקיהסלובקיה | 1 בספטמבר |
| ארצות הבריתסיינט פול | ארצות הבריתארצות הברית | 1 - 3 | רוסיהרוסיה | 2 בספטמבר |
| ארצות הבריתסיינט פול | ארצות הבריתארצות הברית | 3 - 1 | סלובקיהסלובקיה | 3 בספטמבר |
| קנדהטורונטו | קנדהקנדה | 3 - 1 | רוסיהרוסיה | 4 בספטמבר |
| קנדהטורונטו | רוסיהרוסיה | 5 - 2 | סלובקיהסלובקיה | 5 בספטמבר |
|  | מדינה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1. | קנדהקנדה | 3 | 3 | 0 | 0 | 10 | 3 | 7+ | 6 |
| 2. | רוסיהרוסיה | 3 | 2 | 0 | 1 | 9 | 6 | 3+ | 4 |
| 3. | ארצות הבריתארצות הברית | 3 | 1 | 0 | 2 | 5 | 6 | 1- | 2 |
| 4. | סלובקיהסלובקיה | 3 | 0 | 0 | 3 | 4 | 13 | 9- | 0 |
היסטוריה > גביע העולם 2004 > רבע הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| פינלנדהלסינקי | פינלנדפינלנד | 2 - 1 | גרמניהגרמניה | 6 בספטמבר |
| שוודיהסטוקהולם | שוודיהשוודיה | 1 - 6 | צ'כיהצ'כיה | 7 בספטמבר |
| ארצות הבריתסיינט פול | ארצות הבריתארצות הברית | 5 - 3 | רוסיהרוסיה | 7 בספטמבר |
| קנדהטורונטו | קנדהקנדה | 5 - 0 | סלובקיהסלובקיה | 8 בספטמבר |
היסטוריה > גביע העולם 2004 > חצי הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| ארצות הבריתסיינט פול | ארצות הבריתארצות הברית | 1 - 2 | פינלנדפינלנד | 10 בספטמבר |
| קנדהטורונטו | קנדהקנדה | 4 - 3 * | צ'כיהצ'כיה | 11 בספטמבר |
‏* אחרי הארכה
היסטוריה > גביע העולם 2004 > משחק הגמר

| מיקום | מדינה | תוצאה | מדינה | תאריך |
| --- | --- | --- | --- | --- |
| קנדהטורונטו | קנדהקנדה | 3 - 2 | פינלנדפינלנד | 14 בספטמבר |
קנדהקנדה זכתה בגביע.
היסטוריה > גביע העולם 2004 > מצטיינים

ל-MVP של הטורניר נבחר חלוץ נבחרת קנדה, ונסן לקאוואלייה.
המבקיע המצטיין היה פרדריק מודין (שוודיה) עם 8 נקודות (שערים + אסיסטים).
קית' טקצ'אק (ארצות הברית) היה מבקיע השערים המצטיין, עם 5 שערים.
היסטוריה > חידוש גביע העולם וההכרזה על גביע העולם 2016

בינואר 2015 הכריז קומישנר ה-NHL, גארי בטמן, בהודעה משותפת עם איגוד שחקני ה-NHL, על חידושו של גביע העולם בקיץ 2016 תוך כוונה, שוב, להפכו לטורניר קבוע מדי 4 שנים.
היסטוריה > גביע העולם 2016

גביע העולם 2016 שינה את צורתו לעומת הטורנירים הקודמים. הוא נערך כולו באולם אחד, אייר קנדה סנטר בטורונטו, והרכב הנבחרות בו שונה לעומת המהדורות הקודמות של הטורניר. יחד עם שש הנבחרות של המדינות הנחשבות למעצמות ההוקי קרח (קנדה, ארצות הברית, רוסיה, שוודיה, פינלנד וצ'כיה) השתתפו גם נבחרת של כוכבים צעירים (עד גיל 23) מארצות הברית וקנדה, ונבחרת כוכבים אירופית שכללה שחקנים מ-8 מדינות אירופיות שאינן נמנות עם רשימת המשתתפות. השחקנים בנבחרות האירופית ייצגו את סלובקיה, גרמניה, אוסטריה, נורווגיה, סלובניה, צרפת, שווייץ ודנמרק.
בספטמבר 2015 נקבע לוח הזמנים ופורמט הטורניר. בית א' כלל את קנדה, ארצות הברית, צ'כיה, ונבחרת הכוכבים האירופית; ובית ב' כלל את רוסיה, שוודיה, פינלנד, ונבחרת כוכבי צפון אמריקה עד גיל 23. שתי הראשונות בכל בית עלו לשלב חצי הגמר שנערך בפורמט של נוק-אאוט - משחקים בודדים. הגמר נערך בפורמט של סדרת "הטוב מ-3".
בהתאם לשינויים שחלו בחוקת ה-NHL מאז המהדורה הקודמת של הטורניר, לא התאפשר סיום משחק בתיקו בשלב הבתים. משחקים שהסתיימו בשוויון בתום הזמן החוקי המשיכו להארכה בת 5 דקות, עם 3 מחליקים בכל קבוצה במקום 5. אם בתום ההארכה לא הושג "שער זהב" שהכריע את המשחק, הוכרע המשחק בדו-קרב מכות עונשין. קבוצה שהפסידה בתום הארכה או דו-קרב מכות עונשין קיבלה נקודה אחת בטבלה.
היסטוריה > גביע העולם 2016 > בית א'

| מדינה | תוצאה | מדינה | תאריך |
| --- | --- | --- | --- |
| אירופה | 3 - 0 | ארצות הבריתארצות הברית | 17 בספטמבר |
| קנדהקנדה | 6 - 0 | צ'כיהצ'כיה | 17 בספטמבר |
| אירופה | 3 - 2 * | צ'כיהצ'כיה | 19 בספטמבר |
| ארצות הבריתארצות הברית | 2 - 4 | קנדהקנדה | 20 בספטמבר |
| קנדהקנדה | 4 - 1 | אירופה | 21 בספטמבר |
| צ'כיהצ'כיה | 4 - 3 | ארצות הבריתארצות הברית | 22 בספטמבר |
‏* אחרי הארכה
|  | מדינה | משחקים | ניצחונות | הפסדים בהארכה/מכות עונשין | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1. | קנדהקנדה | 3 | 3 | 0 | 0 | 14 | 3 | 11+ | 6 |
| 2. | אירופה | 3 | 2 | 0 | 1 | 7 | 6 | 1+ | 4 |
| 3. | צ'כיהצ'כיה | 3 | 1 | 1 | 1 | 6 | 12 | 6- | 3 |
| 4. | ארצות הבריתארצות הברית | 3 | 0 | 0 | 3 | 5 | 22 | 6- | 0 |